stanford-oval/wikipedia huggingface dataset:
Pertti Karppinen
Kilpaura > Olympiakisat

Karppinen voitti ensimmäisen olympiakultamitalinsa Montrealin olympialaisissa 1976. Hän selviytyi loppukilpailuun keräilyerän kautta. Länsisaksalainen Peter-Michael Kolbe johti lähes koko matkan, kunnes Karppinen kiri lopussa hänen ohitseen. Karppisen voitto oli Suomen ensimmäinen olympiakultamitali soudussa.
Karppinen otti toisen olympiavoittonsa Moskovan olympialaisissa 1980, jolloin Kolbe ei boikotin vuoksi ollut mukana. Moskovan olympiasoudussa Karppinen johti alkumatkasta maaliin. Olympiavuoden aikana Karppinen löi myös ne kilpailijansa, jotka eivät boikotin vuoksi osallistuneet olympiakisoihin.
Karppinen sai kolmannen olympiakultamitalinsa Los Angelesissa 1984. Kisa Kolbea vastaan ratkesi Karppisen eduksi vasta viimeisillä metreillä. Näin Karppinen nousi Neuvostoliiton Vjatšeslav Ivanovin rinnalle toisena kolme yksikkökultamitalia olympialaisissa voittaneena soutajana.
Neljänsissä ja viidensissä olympialaisissaan vuosina 1988 ja 1992 Karppinen ei selviytynyt finaaleihin. Hän sijoittui Soulissa 1988 seitsemänneksi ja Barcelonassa 1992 kymmenenneksi.
Kilpaura > Maailmanmestaruuskisat

Karppinen voitti yksikkösoudussa kaksi maailmanmestaruutta, vuosina 1979 ja 1985. MM-hopeaa hän voitti 1977 ja 1986 sekä MM-pronssia 1987. Ensimmäisen kerran Karppinen selviytyi soudun maailmanmestaruuskilpailujen finaaliin vuonna 1974.
Karppinen saavutti pariairokaksikossa veljensä Reima Karppisen kanssa maailmanmestaruushopeaa vuonna 1981 ja neljännen sijan vuonna 1983.
Kilpaura > Kansainvälisen kilpauran jälkeen

Karppinen vetäytyi kansainvälisiltä souturadoilta vuonna 1992 häviämättä yksikkökilpailussa uransa aikana kertaakaan toiselle suomalaiselle.
Karppinen souti vuonna 2009 Jämsänkoskella SM-pronssia kaksikoissa poikansa Juho Karppisen kanssa. Mitalin saavuttaessaan hän oli 56-vuotias.
Saavutukset

Kolme olympiakultaa yksikössä: Montreal 1976, Moskova 1980 ja Los Angeles 1984. Seitsemäs Soulissa 1988 ja kymmenes Barcelonassa 1992
MM-kulta yksikössä 1979 ja 1985, MM-hopea 1977 ja 1986.
MM-hopea 1981 pariairokaksikossa veljensä Reima Karppisen kanssa
Kultaa yksikössä spartakiadeissa 1979
Karppinen piti hallussaan sisäsoudun ME-tulosta 7.22,0 miesten 30–39-vuotiaiden sarjassa 2 500 metrillä, joka oli virallinen kilpailumatka vuoteen 1996 asti.[lähde? ]
Tunnustukset

Karppinen valittiin Suomen vuoden parhaaksi urheilijaksi vuosina 1979 ja 1980. Hänet valittiin vuoden soutajaksi ennätykselliset 20 kertaa.
Karppiselle myönnettiin vuonna 2015 Suomen liikuntakulttuurin ja urheilun suuri ansioristi.
Kaikkien aikojen menestynein kilpasoutaja, Ison-Britannian viisi peräkkäistä olympiakultaa voittanut Steve Redgrave mainitsi useissa haastatteluissa Karppisen tärkeimmäksi esikuvakseen ja innoittajakseen.
Yksityiselämä

Karppinen meni naimisiin vuonna 1983. Hänen lapsensa Juho ja Eeva syntyivät vuosina 1983 ja 1987. Hekin ovat kilpailleet soudussa.
Työura

Urheilu-uransa aikana Karppinen työskenteli palomiehenä ja myöhemmin palomestarina. Sen jälkeen hän toimi ensin erään linja-autoyhtiön varatoimitusjohtajana, kouluttautui sitten urheiluhierojaksi ja ryhtyi alan yrittäjäksi.
Karppinen valittiin vuonna 1984 vuoden palomieheksi.
Aiheesta muualla

Kuvia tai muita tiedostoja aiheesta Pertti Karppinen Wikimedia Commonsissa
Karppinen KOK:n sivuilla
1980 voitto Ylen sivuilla (Arkistoitu – Internet Archive)
Ylen Elävä arkisto: Karppinen avasi kultatilinsä Montrealissa
Ylen Elävä arkisto: Karppinen souti toisen kultansa Moskovassa
Ylen Elävä arkisto: Karppiselle kolmas soutukulta
Miesten yksikkösoudun olympiavoittajat
1900: Hermann Barrelet | 1904: Frank Greer | 1906: Gaston Delaplane | 1908: Harry Blackstaffe | 1912: William Kinnear | 1920: John Kelly | 1924: Jack Beresford | 1928: Henry Pearce | 1932: Henry Pearce | 1936: Gustav Schäfer | 1948: Mervyn Wood | 1952: Juri Tjukalov | 1956: Vjatšeslav Ivanov | 1960: Vjatšeslav Ivanov | 1964: Vjatšeslav Ivanov | 1968: Henri Jan Wienese | 1972: Juri Malyšev | 1976: Pertti Karppinen | 1980: Pertti Karppinen | 1984: Pertti Karppinen | 1988: Thomas Lange | 1992: Thomas Lange | 1996: Xeno Müller | 2000: Rob Waddell | 2004: Olaf Tufte | 2008: Olaf Tufte | 2012: Mahé Drysdale | 2016: Mahé Drysdale | 2020: Stéfanos Ntoúskos | 2024: Oliver Zeidler
Sainte-Foy-l’Argentière

| Sainte-Foy-l’Argentière |
| --- | --- |
 Markiisi de Fenoylin linna
 Sainte-Foy-l’Argentière
 Koordinaatit: 45°42′33″N, 4°28′16″E 
Valtio:  Ranska
Alue:  Auvergne-Rhône-Alpes
Departementti:  Rhône
Arrondissementti:  Lyon
Pinta-ala:  
 – Kokonaispinta-ala:  1,5 km²
Korkeus:  454 m
Väkiluku (2016):  1 286 
 – Väestötiheys:  835 as./km²
Kunnan numero:  69201
Infobox OKVirheellinen NIMI-arvo: 
Sainte-Foy-l’Argentière on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 40 kilometriä Lyonin kaupungista länteen.
Kunnan nähtävyyksiä on 1400-luvulta peräisin oleva linna. Sitä on useasti laajennettu, ja sillä on ollut useita omistajia. Linna on ollut vuodesta 1771 lähtien kuulunut Fenoylin suvulle, ja se tunnetaankin nykyään nimellä Markiisi de Fenoylin linna (Château du marquis de Fenoyl).
Aiheesta muualla

Kuvia tai muita tiedostoja aiheesta Sainte-Foy-l’Argentière Wikimedia Commonsissa
Sandhult

| Sandhult |
| --- | --- |
 Sandhultin kirkko
 Sandhult
 Koordinaatit: 57°46′16″N, 12°49′19″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Borås
Väkiluku (2021):  586
Infobox OKVirheellinen NIMI-arvo: 
Sandhult on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 586 asukasta vuonna 2021.
Aiheesta muualla

Kuvia tai muita tiedostoja aiheesta Sandhult Wikimedia Commonsissa
Rötös ja rangaistus

| Ankalliskirjasto 1: Rötös ja rangaistus |
| --- | --- |

Kustantaja:  Sanoma Magazines
Julkaistu:  2002
Sivumäärä:  160
Löydä lisää kirjojaKirjallisuuden teemasivulta
Ankalliskirjasto 1: Rötös ja rangaistus on Sanoma Magazinesin julkaisema sarjakuva-albumi Carl Barksin rikosaiheisista Aku Ankka -tarinoista. Esipuheen on kirjoittanut Harri Nykänen. Kirjassa on 160 sivua.
Tarinat

Pilviä hipovat miehet (1965, suomennos 1967)
Viimeinen juna Kultavaarasta (1965, suomennos 1968)
Afäärisafari (1966, suomennos 1967)
Ihmebentsiini (1961, suomennos 1964)
Kultainen talja (1955, suomenos 1972)
Karjakuninkaan huolet (1967, suomenos 1969)
Ikilasi (1962, suomennos 1964)
Aiheesta muualla

Kirjan esittely.
Ankalliskirjasto
1: Rötös ja rangaistus | 2: Hyvä Ankka joulun tuopi | 3: Sinne, tänne ja takaisin | 4: Aku-setä, kissa ja koira | 5: Kummajaisia ja kuu-ukkoja
6: Kapteeni Ankan urotyöt | 7: Kolme rohkeaa miestä | 8: Ankkojen kulta | 9: Suuret setelit | 10: Kuuden miljoonan dollarin papukaija
Sandi Simcha DuBowski

Sandi Simcha DuBowski (s. 16. syyskuuta 1970) on yhdysvaltalainen elokuvaohjaaja ja -tuottaja. Hän syntyi juutalaiseen perheeseen New Yorkissa.
DuBowski tunnetaan elokuvista Trembling Before G-d (2001) ja A Jihad for Love (2007). Ensimmäisessä hän työskenteli ohjaajana ja tuottajana, mutta jälkimmäisessä vain tuottajana.
Molemmat DuBowskin pääteokset käsittelevät seksuaalisen suuntautumisen suhdetta uskontoon.
Aiheesta muualla

Sandi Simcha DuBowski Internet Movie Databasessa. (englanniksi)
Ross Lynch

Ross Lynch esiintymässä vuonna 2012.
Ross Shor Lynch (s. 29. joulukuuta 1995 Littleton, Colorado, Yhdysvallat) on yhdysvaltalainen laulaja, tanssija ja näyttelijä. Lynch on tauolla olevan yhtyeen R5 ja musiikiduon The Drivers Era laulaja ja rytmikitaristi. Hän on näytellyt muun muassa elokuvissa Teen Beach Movie, Teen Beach 2 ja televisiosarjassa Austin ja Ally. Vuodesta 2018 lähtien Lynch on näytellyt Netflixin kauhusarjassa Sabrina: Pimeällä puolella.
Varhainen elämä

Ross Lynch kasvoi Littletonissa, Coloradossa. Hän on toiseksi nuorin viidestä sisaruksista. Hän kävi kotona koulua neljännestä luokasta lähtien. Hän oppi laulamaan sekä soittamaan kitaraa ja pianoa. Ross osaa soittaa pianoa, rumpuja, kitaraa ja bassoa. Ross ja hänen perheensä muuttivat Los Angelesiin Kaliforniaan vuonna 2007, jotta vanhin veli Riker voisi toteuttaa unelmansa viihdebisneksestä. Los Angelesissa Lynchien perhe tapasi perhetuttavan, ja nykyisen yhtyeen jäsenen, Ellington Ratliffin.
Näyttelijän ura

Lynch koe-esiintyi Disney Channelin ohjelman Austin ja Ally päärooliin vuoden 2011 alussa, ja sai roolin. Sarjan ensimmäinen jakso esitettiin Yhdysvalloissa 2.12.2011. Hän esittää teinilaulajaa Austin Moonia, joka nousee yhdessä yössä suosioon, kun hänen musiikkivideo myöhemmin ladataan internetiin. Myöhemmin hän muodostaa kumppanuuden Allyn kanssa, jota esittää Laura Marano. Sarjan viimeinen jakso esitettiin Yhdysvalloissa 10.1.2016.
Keväällä 2012 Ross Lynch aloitti Disney Channelin elokuvan, Teen Beach Movie, kuvaukset. Hän näyttelee miespääosassa Bradya. Lynchin vastanäyttelijä on Maia Mitchell. Elokuva sai Amerikan ensi-iltansa 19.7.2013. Vuonna 2014 hän aloitti elokuvan jatko-osan Teen Beach 2 kuvaukset. Elokuva sai ensi-iltansa Yhdysvalloissa 26.6.2015.
Ross näytteli pääroolia sarjamurhaaja Jeffery Dahmerin lukiovuosista kertovassa elokuvassa My Friend Dahmer. Elokuvan ensi-ilta Yhdysvalloissa oli 3.11.2017.
Musiikkiura

Ross on erinomainen kitaristi. Hän osaa soittaa myös pianoa, rumpuja, bassoa sekä ukulelela. Hän opettelee soittamaan viulua ja mandolinia. Lynch on tanssinut Rage Boys Crew -nimisessä tanssiryhmässä. Hän on myös osallistunut yhdysvaltalaiseen tanssiohjelmaan So You Think You Can Dance.
R5
Ross Lynch soittaa kitaraa ja on päälaulaja bandissä R5. Ryhmään kuuluu hänen lisäkseen Rocky Lynch (kitara, laulu), Riker Lynch (basso, laulu), Rydel Lynch (piano, laulu) sekä Ellington Ratliff (rummut). R5 perustettiin vuonna 2009 kun kolme sisarusta (Ross,Rocky,Riker ja Rydel) pyysivät ystäväänsä Ellington Ratliffia mukaan bändiin.Vuonna 2010 R5 julkaisi EP:n nimeltä "Ready Set Rock". Huhtikuussa 2012 bändi ilmoitti nettisivujensa kautta, että heillä on levytyssopimus Hollywood Recordsin kanssa. Vuoden 2013 alussa R5 julkaisi EP:n "Loud". Heidän esikoisalbuminsa "Louder" julkaistiin syyskuussa 2013. R5 järjesti maailmankiertueen vuoden 2014 alussa. Heinäkuussa 2014 he julkaisivat EP:n nimeltä "Heart made up on you". Yhtye julkaisi kappaleen "Smile" 15.11.2014, joka oli heidän ensimmäinen singlensä 10.7.2015 julkaistulta albumilta "Sometime Last Night". Yhtyeen toinen single levyltä, "Let's Not Be Alone Tonight", julkaistiin 13.2.2015, ja kolmas, "All Night", julkaistiin 2.6.2015. Albumin neljännen singlen, "Dark Side", julkaisupäivää ei vielä ole kerrottu.
Austin & Ally
Rossin ensimmäinen kappale tv-sarjassa "A Billion Hits" julkaistiin 2.4.2012. Heinäkuussa 2012 Ross julkaisi ensimmäisen soundtracksinglensä "Heard it on the radio". Syyskuussa 2012 julkaistiin koko soundtrack nimeltään "Austin and Ally".
Filmografia

Tv
| Vuosi | Suomenkielinen nimi | Alkuperäinen nimi | Rooli | Huomioita |
| --- | --- | --- | --- | --- |
| 2009 | - | Moises Rules! | Ross "The Boss" | Tähtivieras (kausi 1, jakso 1) |
| 2011–2016 | Austin ja Ally | Austin and Ally | Austin Moon | Päärooli |
| 2012 | Jessie | Jessie | Austin Moon | Jaksossa "Austin & Jessie & Ally All Star New Year" (kausi 2, jakso 6) |
| 2018–2020 | Sabrina: Pimeällä puolella | Chilling Adventures of Sabrina | Harvey Kinkle | Päärooli |
Elokuvat
| Vuosi | Alkuperäinen nimi | Rooli | Huomioita |
| --- | --- | --- | --- |
| 2010 | Grapple! | Aaron | Lyhytelokuva |
| 2011 | A Day As Holly's Kid | Hollyn lapsi 1 | Lyhytelokuva |
| 2013 | Teen Beach Movie | Brady | Disney Chanelin täyspitkä elokuva |
| 2015 | Teen Beach Movie 2 | Brady | Disney Chanelin täyspitkä elokuva |
| 2016 | Cleo | Piers | Animaatio |
| 2017 | My Friend Dahmer | Jeffrey Dahmer | Päärooli |
Rybinsk

| Rybinsk (Ры́бинск) |
| --- | --- |
 Näkymä Rybinskiin Volgalta
 vaakuna
 Rybinsk
 Koordinaatit: 58°03′00″N, 38°50′00″E 
Valtio:  Venäjä
Alue:  Jaroslavlin alue
Perustettu:  1777
Pinta-ala:  
 – Kokonaispinta-ala:  101 km²
Korkeus:  100 m
Väkiluku (2009):  208 100
 – Väestötiheys:  2 070 as./km²
Aikavyöhyke:  UTC+3 (MSK)
 
 www.rybinsk.ru 
Infobox OKVirheellinen NIMI-arvo: 
Rybinsk (ven. Ры́бинск) on runsaan 200 000 asukkaan kaupunki Jaroslavlin alueella Venäjällä. Se sijaitsee Volgan ja Šeksnan yhtymäkohdassa.
Historia > Varhaiset vaiheet

Rybinsk on yksi slaavien vanhimpia kaupunkeja Volgan varrella. Ensimmäisen kerran paikka mainitaan vuonna 1071 nimellä Ust-Šeksna eli ”Šeksnan suu”. Seuraavan neljän vuosisadan ajan kaupunkia kutsuttiin vaihtelevasti Ust-Šeksnaksi ja Rybinskiksi. Vuodesta 1504 se mainitaan nimellä Rybnaja Sloboda (”kalastuskylä”). Nimi johtunee siitä, että kaupungista vietiin paljon sampia muualle.
1600-luvulla sloboda vaurastui kaupalla Länsi-Euroopan kanssa. Silloin rakennettiin useita kivikirkkoja, joista vain yksi on säilynyt nykypäivään. Vanhempaa arkkitehtuuria voi löytää kaupungin ulkopuolelta.
Historia > Kultakausi

1700-luvulla kylän kaupan määrä kasvoi. Katariina II myösi Rybnaja Slobodalle kaupunginoikeudet 1777 ja nimesi sen Rybinskiksi. Kylän satamassa suuret Volgan alukset purettiin pienempiin veneisiin, jotka jatkoivat matkaa matalaan Mariinskin kanavaan, joka yhdistää Keski-Venäjän Itämereen. Kaupungissa oli 7 000 asukasta, mutta siellä saattoi kerrallaan majoittua 170 000 merimiestä ja 2 000 alusta.[lähde? ] Vähitellen pieni satama tuli tunnetuksi ”proomujen pääkaupunkina”.
Kaupungin tunnetui maamerkki, uusklassinen Kristuksen kirkastumisen katedraali, rakennettiin Volgan rannalle vuosina 1838–1851.
Ylisen Volgan kauppakeskuksena Rybinsk houkutteli ulkomaalaisia Länsi-Euroopasta. Tämän myötä Rybinskiin rakennettiin sekä luterilainen että roomalais-katolinen katedraali.
Historia > 1900-luku

Neuvostovuosina Rybinskin nimi vaihtui neljä kertaa: Štšerbakov (1946), jälleen Rybinsk (1957), Andropov (1984) ja jälleen Rybinsk (1989).
Tärkeimmät teollisuudenalat nyky-Rybinskissä ovat lentokoneiden moottorien valmistus ja vesivoimalaitos. Kuten asiantuntijat varoittivat, Rybinskin jättiläispato, joka pitää takanaan Rybinskin tekojärveä (aikoinaan oli maailman suurin tekojärvi), asettaa kaupungin suureen vaaraan, jos pato murtuu.
Aiheesta muualla

Kuvia tai muita tiedostoja aiheesta Rybinsk Wikimedia Commonsissa
Rybinskiin keskittynyt portaali (Arkistoitu – Internet Archive) (venäjäksi)
Ympäröivän Rybinskin piirin kotisivut (venäjäksi)
Jaroslavlin alueen kaupungit
Päähallintopaikka: Jaroslavl

Danilov | Gavrilov-Jam | Ljubim | Myškin | Pereslavl-Zalesski | Pošehonje | Rostov | Rybinsk | Tutajev | Uglitš
Rosa ’de Rescht’

| Rosa ’de Rescht’ |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Rosa Bifera-ryhmä
Lajike::  Rosa ’de Rescht’
Katso myös
   Rosa ’de Rescht’ Commonsissa 
Infobox OKVirheellinen NIMI-arvo: 
Rosa ’de Rescht’ on syysdamaskonruusuihin (Rosa Bifera-ryhmään) kuuluva ruusulajike, jolle on tunnusomaista maljamaiset, täynnä terälehtiä olevat, voimakkaan ruusuntuoksuiset, karmiininpunaiset kukat. Sen menestymisalue yltää Suomessa Keski-Suomen korkeudelle saakka. Ruususta käytetään myös nimiä Rosa 'Rose de Rescht' tai Rosa 'de Resht'.
Alkuperä

’De Rescht’ -ruusun esitteli vuonna 1950 englantilainen puutarhakirjailija ja kasvien keräilijä Nancy Lindsay (1896-1973). Hän kertoi löytäneensä ruusun vuonna 1945 Iranista Reschtin (Rašt) kaupungista Kiinan ja Persian välisen karavaanitien varrelta. Eräiden lähteiden mukaan ruusu tuotiin Ranskasta Reschtiin Ranskan ja Iranin lähentymisen kaudella noin vuonna 1807, josta Nancy Lindsay löysi sen uudelleen. Nancy Lindsayn kertomuksen todenperäisyyttä on myös epäilty. On arveltu, että hän löysi ruusun Ranskasta. Englantilaisten ja ranskalaisten ruusuasiantuntijoiden mukaan ruusun alkuperä on Iranissa, mutta siitä on tietoja Englannista vuodelta 1880 ja Saksasta vuodelta 1890. Ruusu kuitenkin unohdettiin, kunnes se Nancy Lindsayn löytämänä otettiin uudelleen käyttöön Englannissa 1950-luvulla. Ruusu sai nimensä Reschtin kaupungin mukaan.
Syysdamaskonruusut, joihin ’de Rescht’ lajikkeena kuuluu, ovat peräisin Lähi-idästä ja ne on tunnettu Euroopassa tuhansia vuosia. Rooman valtakunnan häviämisen myötä damaskonruusut hävisivät Euroopasta, mutta ne palasivat 1200-luvulla takaisin ristiritarien mukana. Syysdamaskonruusuja pidetään Rosa gallican (ranskanruusun) ja Rosa moschatan (myskiruusun) luonnossa syntyneenä risteymänä. Syysdamaskonruusut kukkivat heinäkuussa ja toistamiseen syksyllä. Kesädamaskonruusut kukkivat kerran kesässä.
Kuvaus

’De Rescht’ kasvaa 0,8–1,2 metrin korkuiseksi, siroksi, pystyksi, tuuheaksi pensaaksi. Versoissa on keskikokoisia piikkejä. Lehdet ovat tummanvihreät, himmeäpintaiset. Pääkukinta on heinäkuussa ja kestää noin kuukauden. Suotuisalla paikalla ruusu kukkii uudestaan loppukesällä. Ruusu kukkii sekä saman että edellisen vuoden versoilla. Kukat ovat maljamaiset, karmiininpunaiset, täynnä terälehtiä ja halkaisijaltaan noin 6 cm. Vanhetessaan kukkien väri voimistuu. Kukan tuoksu on voimakas, miellyttävä ruusun tuoksu, vivahteena myski.
Viihtyy aurinkoisessa ja myös varjoisassa kasvupaikassa, tuoreessa ja runsasravinteisessa maaperässä. Menestyy Suomessa kasvuvyöhykkeillä I – III.
Rosa ’Maxima’

| Rosa ’Maxima’ |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Neidonruusut Rosa Alba-ryhmä
Lajike::  Rosa ’Maxima’
Infobox OKNimi-testi OK: 
Rosa ’Maxima’ tai Rosa ’Alba Maxima’ on Rosa Alba-ryhmään eli neidonruusuihin kuuluva ruusulajike, jolle on tunnusomaista valkoiset, keskeltä kermanvalkoiset, kerratut, tuoksuvat kukat. Ruusua on kasvatettu Euroopassa jo 1400-luvulla. Ruusu oli aikoinaan hyvin suosittu ja vanhojen ruusujen tultua uudelleen muotiin se on edelleen hyvin kysytty. Suomessa se menestyy Keski-Suomen korkeudelle asti.
Alkuperä

Rosa ’Alba Maxima’ on todennäköisesti syntynyt Rosa ’Alba Semi-Plenan’ mutaationa. Se muistuttaa Alba ’Semi-Plenaa’, mutta kukat ovat kerratummat. Lisäksi se joskus taantuu ’Semi-Plenaksi’.
Rosa ’Alba Semi-Plena’ on yksi länsimaiden vanhimmista ruusuista, ja se voidaan jäljittää vanhojen maalausten kuvista 1400-luvulle. Sen alkuperää ei tunneta, kuten ei myöskään neidonruusujen ryhmän kantalajina pidetyn neidonruusun (Rosa alba) alkuperää. Rosa alban on arveltu olevan vainioruusun (Rosa arvensis) ja gallianruusun (Rosa gallica) risteymä ja joskus koiranruusun (Rosa canina) ja gallianruusun (Rosa gallica) risteymä. Englannissa vuonna 2005 tehty Rosa alban alkuperää koskeva geneettinen ja vertaileva tutkimus (R. Maskew, A. L. Primavesi) osoitti, ettei lajin vanhempia voida selkeästi osoittaa vaan, että kyseessä olisi muinainen (ancient) useista eri lajien risteymistä kehittynyt ruusu.
Rosa ’Alba Maximalla’ on useita englanninkielisiä nimiä, kuten White Rose of York, Jacobite rose ja Great Double White. Sekä Rosa ’Alba Maximan’ että ’Alba Semi-Plenan’ on arveltu olleen Yorkin valkoinen ruusu, jonka yorkilaiset valitsivat tunnuksekseen ruusujen sodissa (1455–1485). Todennäköisempänä Yorkin ruusuna voidaan pitää Rosa ’Alba Semi-Plenaa’ sillä perusteella, että se avoimena muistuttaa Yorkin ruusun historiallista kuvaa.
Kuvaus

Rosa ’Alba Maxima’ kasvaa Suomessa 1,5–2 metriä korkeaksi ja noin 1,5 metriä leveäksi pensaaksi. Tuettuna se voi kasvaa jopa kolmimetriseksi ja sitä voidaan käyttää köynnösruusun tapaan. Ruusulla on vahvat oksat, jotka tosin taipuvat lukuisten kukkien painosta. Versoissa ja oksissa on vain vähän piikkejä. Ne ovat kuitenkin suurikokoisia. Lehdet ovat harmaanvihreät, sahalaitaiset ja suippokärkiset. Ruusu kukkii keskikesällä valkoisilla, keskeltä kermanvalkoisilla kukilla, toisen vuoden versoilla. Kukat ovat kerratut, halkaisijaltaan noin 5 cm ja sijaitsevat yksittäin. Heteet ovat kellanruskeat ja emi vihertävä. Nuput ovat punertavia. Vasta-auenneen kukan tuoksu on miellyttävä, pohjatuoksuna ruusun tuoksu ja vivahteena pihka. Ruusu ei tee kiulukoita. Viihtyy aurinkoisella tai kevyesti varjoisalla kasvupaikalla. Lajike sietää myös köyhää maaperää. Menestyy Suomessa kasvuvyöhykkeillä I – III.
Rosa 'Maxima'
Ruin My Life

| ”Ruin My Life” Zara Larsson |
| --- | --- | --- |

Singlen tiedot
 Julkaistu: 18. lokakuuta 2018
 Formaatti: digitaalinen lataus, suoratoisto
 Tuottaja(t): The Monsters and the Strangerz, Jackson Foote
 Tyylilaji: pop, R&B
 Kesto: 03.10
 Levy-yhtiö: TEN Music Group, Epic Records, Sony Music Entertainment
Zara Larssonin muut singlet
| ”Only You” 2017 | ”Ruin My Life” 2018 | ”Holding Out for You” 2019 |
Ruin My Life on ruotsalaislaulajan Zara Larssonin musiikkikappale. Sen julkaisivat TEN Music Group, Sony Music Entertainment ja Epic Records digitaalisesti ladattavana ja suoratoistettavana singlenä 18. lokakuuta 2018. Kappaleen sanoittivat Jordan K. Johnson, Delacey, Michael Pollack, Stefan Johnson, Sermstyle ja Jackson Foote. Kappale toimii johtavana singlenä Larssonin tulevalle kolmannelle studioalbumille. Kappaleen musiikkivideo julkaistiin 23. lokakuuta 2018. Kappale pääsi singlelistan kymmenen parhaan joukkoon Ruotsissa, Irlannissa ja Alankomaissa.
Ryanggang

| Ryanggangin maakunta 량강도 Ryanggang-do |
| --- | --- |
 Baekduvuoren kaldera Kiinan rajalla
 Maakunnan sijainti Pohjois-Koreassa
Valtio:  Pohjois-Korea
Alue:  Gwannam
Hallinto:  
 – hallinnollinen keskus:  Hyesan
Pinta-ala:  14 317 km²
Väkiluku (2008):  719 269
 – väestötiheys:  50,2 as./km²
Ryanggangin maakunta (kor. 량강도, Ryanggang-do, hanja 兩江道, McCune‑Reischauer Ryanggang-do) on yksi Pohjois-Korean maakunnista. Se sijaitsee sisämaassa maan pohjoisosassa Kiinan rajalla, jonka muodostavat pääosin Jalu- ja Tumenjoet. Ryanggangissa on vuoden 2008 väestönlaskennan mukaan 719 269 asukasta ja sen pinta-ala on 14 317 neliökilometriä. Maakunnan pääkaupunki on Hyesan.
Aluejako

Ryanggangin maakunta jakautuu yhteen kaupunkiin (si) ja 11 piirikuntaan (gun).
Aluejako > Kaupungit

Hyesan-si (혜산시; 惠山市)
Aluejako > Piirikunnat

Baegam-gun (백암군; 白岩郡)
Bocheon-gun (보천군; 普天郡)
Daehongdan-gun (대홍단군; 大紅湍郡)
Gapsan-gun (갑산군; 甲山郡)
Gimhyeonggwon-gun (김형권군; 金亨權郡)
Gimhyeongjik-gun (김형직군; 金亨稷郡)
Gimjeongsuk-gun (김정숙군; 金貞淑郡)
Pungseo-gun (풍서군; 豊西郡)
Samjiyeon-gun (삼지연군; 三池淵郡)
Samsu-gun (삼수군; 三水郡)
Unheung-gun (운흥군; 雲興郡)
Aiheesta muualla

Kuvia tai muita tiedostoja aiheesta Ryanggangin maakunta Wikimedia Commonsissa
Rosa ’Lykkefund’

| Rosa ’Lykkefund’ |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Rosa Helenae
Lajike::  Rosa ’Lykkefund’
Infobox OKNimi-testi OK: 
Rosa ’Lykkefund’ on Rosa Helenae-ryhmään eli tarhahelenanruusuihin kuuluva ruusulajike. Se on voimakaskasvuinen, pitkäversoinen köynnösruusu, jolle tunnusomaista ovat pienikokoiset, puolikerratut, kermanvalkoiset kukat suurissa tertuissa. ’Lykkefund’-ruusua kutsutaan myös hunajaruusuksi. Ruusu menestyy Suomessa lounaisrannikolla.